**Откритията на Мария Кюри - нови хоризонти пред физиката, химията и медицината**

150 години от рождението на Мария Кюри, за която Айнщайн написа:

**"Измежду всички прочути смъртни тя единствена не е покварена от славата."**

Студентската сесия има за цел да популяризира дейността на Мария Кюри – първата жена нобелов лауреат, като учен и хуманист, допринесъл за развитието на физични методи, които имат широко приложение в медицинската практика.

Докладите ще бъдат представяни във вид на постери. В един доклад могат да участват до ДВАМА студенти.

Всеки постер да бъде изготвен във формат 70/90 cm – за целта ще бъде предоставен темплейт, който да подпомогне участниците при изготвяне на постера.

Желаещите да участват трябва:

1. Да заявят участието си, като посочат:
   1. Трите имена, факултетен номер, година на обучение, факултет и университет за всеки от участниците.
   2. Заглавие на доклада.
2. Да представят абстракт на доклада в размер до 300 думи или до 1 стр. в представения формат (виж последната страница).

Абстракта и заявката да се изпратят на адрес [conf2017@phys.uni-sofia.bg](mailto:conf2017@phys.uni-sofia.bg) със Subject: „студентска сесия Мария Кюри“.

**Форматът е задължителен**, за да може абстрактът да бъде отпечатан в книжката с материали от конференцията.

1. Да заплатят такса правоучастие – 20 лв., която включва: материали от конференцията – книжка с абстракти, бадж за всеки участник, сертификат за участие.
2. Да представят постера си по време на:

45-ата НАЦИОНАЛНА КОНФЕРЕНЦИЯ ПО ВЪПРОСИТЕ НА ОБУЧЕНИЕТО ПО ФИЗИКА на тема: **„Експериментът – основа на образованието по физика” (6 – 9 април 2017 г., София).**

Датата на студентската постерна сесия ще бъде уточнена допълнително в програмата на конференцията (при възможност събота 8.04.2017 г., за да не затруднява учебния процес).

Постерите ще бъдат посетени от жури и най-добрите ще бъдат отличени с грамоти от СФБ. Авторите ще имат 5-10 мин. за представяне.

**Не се допуска дублиране на темите на абстрактите!!**

**Срокове:**

**Абстракти и заявки за участие ще се приемат** **до 28 февруари 2017.**

**Заглавие**

*Имена, фак №, група, курс*

*Имена, фак №, група, курс*

*Медицински факултет, Медицински университет – София, е-mail:*

Текст на абстракта до 300 думи и да не надвишава една страницата със съответното форматиране:

Полетата да бъдат с размери:

- горно – 41 мм

- ляво – 35 мм

- дясно – 30 мм

- долно – 41 мм

Подробно описание на формата на абстракта:

Заглавие на доклада – главни букви, размер 14, шрифт Times New Roman, Bold, центрирано.

Празен ред

Автори – размер 12, шрифт Times New Roman, курсив

Два празни реда

Абстракт - размер 12, шрифт Times New Roman

Името на файла с абстракта да бъде съставено от фамилиите на авторите.

Файла да се изпрати на адрес [conf2017@phys.uni-sofia.bg](mailto:conf2017@phys.uni-sofia.bg) със Subject: „студентска сесия Мария Кюри“.